No 513/2013). Тези цифри сочат, че износът от съществуващите производствени съоръжения на дружества, които произвеждат в Тайван и са свързани с китайските дружества, предложили ангажимента, е бил незначителен.
 (29)
 Въпреки това, в резултат на предоставянето на освобождавания в съответствие с член 13, параграф 4 от основния антидъмпингов регламент и член 23, параграф 6 от основния антисубсидиен регламент, може да се очаква, че свързаната с Delsolar страна в Тайван ще изнася значителен обем модули и елементи за Съюза.
 (30)
 Решението да се оттегли приемането на ангажимента се дължи на риска от кръстосано компенсиране, което Комисията не е в състояние да контролира. Въпросът за това дали стоките, произведени от съоръжения в трети държави, са обект на мерките, не е от значение за оценката на рисковете, свързани с контрола върху спазването. Освобождаването се отнася до вноса на разглеждания продукт, произведен от свързаната с Delsolar страна в Тайван, който е насочен конкретно към пазара на Съюза. Това следователно поражда голям риск от кръстосано компенсиране. Оценката на рисковете, свързани с контрола върху спазването на ангажимента, също така зависи от конкретния случай и през периода на прилагането му може да търпи промени в процеса на конкретизирането на определени рискове и появата на нови, като Комисията е тази, която може да оцени по-добре практическите аспекти на осъществявания контрол във всеки отделен случай. И в тази връзка е без значение дали вносът преди разследването във връзка със заобикаляне на мерките е бил обект на мерки.
 (31)
 Delsolar заяви също така, че освобождаването на свързаната с него страна в Тайван само по себе си не оправдава заключението, че контролът върху спазването на ангажимента на Delsolar на практика става невъзможен. Delsolar счита, че увеличеният риск от кръстосано компенсиране е чисто хипотетичен. Тъй като съгласно поетия ангажимент продажбите на едни и същи клиенти са забранени, всяко едно нарушение би могло да доведе до оттегляне на приемането на ангажимента на Delsolar. В това отношение Delsolar заявява, че не продава обхванатия продукт на същите клиенти, на които свързаната с него страна в Тайван продава разглеждания продукт. Спазването на ангажимента може да бъде проверено чрез посещения на място в помещенията на Delsolar и на свързаната с него страна в Тайван. Освен това Delsolar твърди, че при разследванията във връзка със заобикаляне на мерките, посочени в съображения 14 и 15, Комисията е счела, че свързаната с дружеството страна в Тайван действително е произвеждала продукта без да заобикаля мерките. Следователно всяко твърдение за потенциален риск от кръстосано компенсиране е изцяло спекулативно.
 (32)
 Комисията отхвърля този довод. При разследванията във връзка със заобикаляне на мерките, посочени в съображения 14 и 15, се установи, че свързаната с Delsolar страна в Тайван не е участвала в практики на заобикаляне по смисъла на член 13 от основния антидъмпингов регламент и член 23 от основния антисубсидиен регламент. Въпреки това разглеждането на рисковете, свързани с поетия от Delsolar ангажимент, не е било предмет на тези разследвания. Нито една от констатациите, направени по време на тези разследвания, не предполага, че не е имало заобикаляне на ангажимента под формата на кръстосано компенсиране. Дори напротив